CELEX: 32019D0294
Language: hr
Date: 2019-02-18 00:00:00
Title: Provedbena odluka Komisije (EU) 2019/294 оd 18. veljače 2019. o utvrđivanju popisa državnih područja i trećih zemalja iz kojih se odobrava uvoz pasa, mačaka i pitomih vretica u Uniju i obrazac zdravstvenog certifikata za životinje za takav uvoz (priopćeno pod brojem dokumenta C(2019) 1059) (Tekst značajan za EGP.)

20.2.2019   
               
               
                  HR
               
               
                  Službeni list Europske unije
               
               
                  L 48/41
               
            
         PROVEDBENA ODLUKA KOMISIJE (EU) 2019/294
         оd 18. veljače 2019.
         o utvrđivanju popisa državnih područja i trećih zemalja iz kojih se odobrava uvoz pasa, mačaka i pitomih vretica u Uniju i obrazac zdravstvenog certifikata za životinje za takav uvoz
         
            
               (priopćeno pod brojem dokumenta C(2019) 1059)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezinu uvodnu rečenicu i članak 17. stavak 2. točku (b) prvi podstavak, članak 17. stavak 3. točku (a) te članak 19.,
         budući da:
         
                     (1)
                  
                  
                     Direktivom 92/65/EEZ utvrđuju se uvjeti zdravlja životinja kojima se uređuje trgovina i uvoz određenih životinja u Uniju. Njome je predviđeno da uvjeti uvoza za pse, mačke i pitome vretice moraju biti barem jednakovrijedni odgovarajućim uvjetima iz Uredbe (EU) br. 576/2013 Europskog parlamenta i Vijeća (2).
                  
               
                     (2)
                  
                  
                     Uredbom (EU) br. 576/2013 predviđeno je da, ako broj pasa, mačaka i pitomih vretica koji se premještaju u nekomercijalne svrhe tijekom jednog premještanja prelazi pet, ti kućni ljubimci moraju udovoljavati uvjetima zdravlja životinja iz Direktive 92/65/EEZ za dotične vrste, osim za određene kategorije životinja za koje je člankom 5. stavkom 2. Uredbe (EU) br. 576/2013 predviđeno odstupanje pod određenim uvjetima.
                  
               
                     (3)
                  
                  
                     Direktivom 92/65/EEZ predviđeno je da se psi, mačke i pitome vretice uvoze u Uniju samo iz treće zemlje s popisa koji se sastavlja u skladu s postupkom iz navedene direktive. Uz to, takve životinje moraju imati zdravstveni certifikat prema obrascu sastavljenom u skladu s postupkom navedenim u toj direktivi.
                  
               
                     (4)
                  
                  
                     Provedbenom odlukom Komisije 2013/519/EU (3) utvrđuje se zajednički obrazac zdravstvenog certifikata za uvoz pasa, mačaka i pitomih vretica u Uniju te je predviđeno da državna područja ili treće zemlje iz kojih dolaze i bilo koje državno područje ili treće zemlje kroz koje se provoze moraju biti navedeni u Prilogu I. Odluci Komisije 2004/211/EZ (4), dijelu 1. Priloga II. Uredbi Komisije (EU) br. 206/2010 (5) ili Prilogu II. Provedbenoj uredbi Komisije (EU) br. 577/2013 (6).
                  
               
                     (5)
                  
                  
                     Budući da je Odluka 2004/211/EZ stavljena izvan snage i zamijenjena Provedbenom uredbom Komisije (EU) 2018/659 (7)1. listopada 2018., potrebno je pozvati se na popis trećih zemalja i dijelova državnih područja trećih zemalja za ulazak u Uniju pošiljaka kopitara te sjemena, jajnih stanica i zametaka kopitara iz Priloga I. toj uredbi. Međutim, trebalo bi pojasniti da bi uvoz pasa, mačaka i pitomih vretica iz trećih zemalja navedenih u tom Prilogu trebalo odobriti samo ako je dotična treća zemlja navedena bez vremenskog ograničenja iz stupca 16. Priloga I. Provedbenoj uredbi (EU) 2018/659.
                  
               
                     (6)
                  
                  
                     Stoga bi ovom Odlukom trebalo predvidjeti odobrenje uvoza pasa, mačaka i pitomih vretica u Uniju samo iz državnih područja i trećih zemalja popisanih u dijelu 1. Priloga II. Uredbi (EU) br. 206/2010, u Prilogu II. Provedbenoj uredbi (EU) br. 577/2013 ili navedenih bez vremenskog ograničenja u Prilogu I. Provedbenoj uredbi (EU) 2018/659.
                  
               
                     (7)
                  
                  
                     Uredbom (EU) br. 576/2013 predviđeno je da se psi, mačke i pitome vretice ne smiju premještati u državu članicu iz državnog područja ili treće zemlje izuzev onih popisanih u Prilogu II. Provedbenoj uredbi (EU) br. 577/2013, osim ako nisu bili podvrgnuti testu titracije protutijela protiv bjesnoće koji je u skladu sa zahtjevima valjanosti određenima u Prilogu IV. Uredbi (EU) br. 576/2013.
                  
               
                     (8)
                  
                  
                     Navedeni zahtjevi uključuju obvezu izvođenja tog testa u laboratoriju odobrenom u skladu s Odlukom Vijeća 2000/258/EZ (8), kojom je predviđeno da agencija Agence française de sécurité sanitaire des aliments (AFSSA) iz Nancyja u Francuskoj (integrirana od 1. srpnja 2010. u Agence nationale de sécurité sanitaire de l'alimentation, de l'environnement et du travail – ANSES) ocjenjuje laboratorije u državama članicama i trećim zemljama koje će se ovlastiti za provedbu seroloških testova u svrhu praćenja učinkovitosti cjepiva protiv bjesnoće kod pasa, mačaka i pitomih vretica.
                  
               
                     (9)
                  
                  
                     Zajednički obrazac zdravstvenog certifikata za uvoz pasa, mačaka i pitomih vretica u Uniju utvrđen u dijelu 1. Priloga Provedbenoj odluci 2013/519/EU primjenjuje se i na uvoz pasa, mačaka i pitomih vretica za tijela, institute i centre odobrene u skladu s Direktivom 92/65/EEZ. Budući da je moguće da te životinje nisu cijepljene protiv bjesnoće, ovom bi Odlukom stoga trebalo predvidjeti odobrenje uvoza pasa, mačaka i pitomih vretica u Uniju namijenjenih tijelima, institutima i centrima odobrenima u skladu s Direktivom 92/65/EEZ samo iz državnih područja i trećih zemalja navedenih u Prilogu II. Provedbenoj uredbi (EU) br. 577/2013.
                  
               
                     (10)
                  
                  
                     U Direktivi Vijeća 96/93/EZ (9) utvrđuju se pravila koja je potrebno poštovati pri izdavanju certifikata koje zahtijeva veterinarsko zakonodavstvo radi sprječavanja obmanjujućeg ili neovlaštenog certificiranja. Potrebno je osigurati da službeni veterinari trećih zemalja pri izdavanju zdravstvenih certifikata primjenjuju pravila i načela koja su barem jednakovrijedna pravilima i načelima utvrđenima u navedenoj direktivi.
                  
               
                     (11)
                  
                  
                     Osim toga, nakon obveznog preispitivanja Delegirane uredbe Komisije (EU) br. 1152/2011 (10), Komisija je donijela Delegiranu uredbu (EU) 2018/772 (11) kojom se, među ostalim, utvrđuju pravila za kategorizaciju država članica ili njihovih dijelova s obzirom na njihovu prihvatljivost za primjenu preventivnih zdravstvenih mjera za kontrolu infekcije Echinococcus multilocularis kod pasa. Tom je uredbom zamijenjena Delegirana uredba (EU) br. 1152/2011 s učinkom od 1. srpnja 2018.
                     Popis država članica koje poštuju pravila za kategorizaciju utvrđena u Delegiranoj uredbi (EU) 2018/772 za njihova državna područja u cjelosti ili njihovih dijelova utvrđen je u Prilogu Provedbenoj uredbi Komisije (EU) 2018/878 (12). Stoga je u obrascu zdravstvenog certifikata primjereno zamijeniti upućivanja na Delegiranu uredbu (EU) br. 1152/2011 upućivanjem na Delegiranu uredbu (EU) 2018/772 i Provedbenu uredbu (EU) 2018/878.
                  
               
                     (12)
                  
                  
                     Ovom bi Odlukom stoga trebalo utvrditi novi popis državnih područja i trećih zemalja iz kojih se odobrava uvoz pasa, mačaka ili pitomih vretica u Uniju i zajednički obrazac zdravstvenog certifikata za uvoz navedenih životinja u Uniju. Odluku 2013/519/EU trebalo bi stoga staviti izvan snage.
                  
               
                     (13)
                  
                  
                     Kako bi se izbjeglo narušavanje uvoza pošiljaka pasa, mačaka ili pitomih vretica u Uniju, potrebno je osigurati prijelazno razdoblje do 31. prosinca 2019. kako bi se omogućila, pod određenim uvjetima, uporaba obrazaca zdravstvenih certifikata za životinje izdanih u skladu s pravilima Unije primjenjivima prije datuma početka primjene ove Odluke.
                  
               
                     (14)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Popis područja ili trećih zemalja iz kojih se odobrava uvoz pasa, mačaka i pitomih vretica u skladu s Direktivom 92/65/EEZ
            
               1.   Pošiljke pasa, mačaka ili pitomih vretica koje podliježu odredbama Direktive 92/65/EEZ uvoze se u Uniju samo pod uvjetom da su državna područja ili treće zemlje iz kojih dolaze ili bilo koje državno područje ili treće zemlje kroz koje se provoze uključeni u popis utvrđen u:
               
                           (a)
                        
                        
                           dijelu 1. Priloga II. Uredbi (EU) br. 206/2010;
                        
                     
                           (b)
                        
                        
                           Prilogu II. Provedbenoj uredbi (EU) br. 577/2013;
                        
                     
                           (c)
                        
                        
                           Prilogu I. Provedbenoj uredbi (EU) 2018/659, osim onih trećih zemalja za koje je u stupcu 16. tablice u tom Prilogu navedeno vremensko ograničenje.
                        
                     
            
               2.   Odstupajući od stavka 1., pošiljke pasa, mačaka ili pitomih vretica namijenjene tijelima, institutima i centrima odobrenima u skladu s Direktivom 92/65/EEZ uvoze se u Uniju samo pod uvjetom da su državna područja ili treće zemlje iz kojih dolaze ili bilo koje državno područje ili treće zemlje kroz koje se provoze uključeni u popis naveden u stavku 1. točki (b).
            
         
         
            Članak 2.
            Zdravstveni certifikat za životinje za uvoz iz državnih područja ili trećih zemalja
            Države članice odobravaju samo uvoz pasa, mačaka ili pitomih vretica koji su u skladu sa sljedećim uvjetima:
            
                        (a)
                     
                     
                        imaju zdravstveni certifikat za životinje koji je sastavljen u skladu s odgovarajućim obrascem utvrđenim u dijelu 1. Priloga i koji je ispunio i potpisao službeni veterinar u skladu s pojašnjenjima iz dijela 2. tog Priloga;
                     
                  
                        (b)
                     
                     
                        u skladu su sa zahtjevima zdravstvenog certifikata za životinje iz točke (a) u odnosu na državna područja ili treće zemlje iz kojih dolaze ili bilo koji državni teritorij ili treće zemlje kroz koje prolaze, kako je navedeno u članku 1. stavku 1. točkama (a), (b) i (c)
                     
                  
         
            Članak 3.
            Stavljanje izvan snage
            Provedbena odluka 2013/519/EU stavlja se izvan snage.
            Upućivanja na Provedbenu odluku 2013/519/EU smatraju se upućivanjima na ovu Odluku.
         
         
            Članak 4.
            Prijelazne odredbe
            Za prijelazno razdoblje do 31. prosinca 2019. države članice odobravaju uvoz u Uniju pasa, mačaka i pitomih vretica sa zdravstvenim certifikatom izdanim najkasnije do 30. studenoga 2019. u skladu s obrascem iz dijela 1. Priloga Provedbenoj odluci 2013/519/EU.
         
         
            Članak 5.
            Primjenjivost
            Ova Odluka primjenjuje se od 1. srpnja 2019.
         
         
            Članak 6.
            Adresati
            Ova je Odluka upućena državama članicama.
         
         
            Sastavljeno u Bruxellesu 18. veljače 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 268, 14.9.1992., str. 54.
         
         
            (2)  Uredba (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (SL L 178, 28.6.2013., str. 1.).
         
            (3)  Provedbena odluka Komisije 2013/519/EU оd 21. listopada 2013. o utvrđivanju popisa državnih područja i trećih zemalja iz kojih je dozvoljen uvoz pasa, mačaka i pitomih vretica i obrazac certifikata za takve uvoze (SL L 281, 23.10.2013., str. 20.).
         
            (4)  Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihova državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (SL L 73, 11.3.2004., str. 1.).
         
            (5)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).
         
            (6)  Provedbena uredba Komisije (EU) br. 577/2013 od 28. lipnja 2013. o obrascu identifikacijskih dokumenata za nekomercijalno premještanje pasa, mačaka i pitomih vretica, o sastavljanju popisa državnih područja i trećih zemalja i o zahtjevima koji se odnose na format, izgled i jezik izjava kojima se potvrđuje sukladnost s određenim uvjetima predviđenim u Uredbi (EU) br. 576/2013 Europskog parlamenta i Vijeća (SL L 178, 28.6.2013., str. 109.).
         
            (7)  Provedbena uredba Komisije (EU) 2018/659 оd 12. travnja 2018. o uvjetima za ulazak u Uniju živih kopitara te sjemena, jajnih stanica i zametaka kopitara (SL L 110, 30.4.2018., str. 1.).
         
            (8)  Odluka Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (SL L 79, 30.3.2000., str. 40.).
         
            (9)  Direktiva Vijeća 96/93/EZ od 17. prosinca 1996. o izdavanju certifikata za životinje i proizvode životinjskog podrijetla (SL L 13, 16.1.1997., str. 28.).
         
            (10)  Delegirana uredba Komisije (EU) br. 1152/2011 od 14. srpnja 2011. o dopuni Uredbe (EZ) br. 998/2003 Europskog parlamenta i Vijeća u pogledu preventivnih zdravstvenih mjera za kontrolu infekcije Echinococcus multilocularis kod pasa (SL L 296, 15.11.2011., str. 6).
         
            (11)  Delegirana uredba Komisije (EU) 2018/772 оd 21. studenoga 2017. o dopuni Uredbe (EU) br. 576/2013 Europskog parlamenta i Vijeća u pogledu preventivnih zdravstvenih mjera za kontrolu infekcije Echinococcus multilocularis kod pasa i o stavljanju izvan snage Delegirane uredbe (EU) br. 1152/2011 (SL L 130, 28.5.2018., str. 1.).
         
            (12)  Provedbena uredba Komisije (EU) 2018/878 od 18. lipnja 2018. o sastavljanju popisa država članica, ili dijelova državnih područja država članica, koji su sukladni s pravilima za kategorizaciju iz članka 2. stavaka 2. i 3. Delegirane uredbe (EU) 2018/772 o primjeni preventivnih zdravstvenih mjera za kontrolu infekcije Echinococcus multilocularis kod pasa (SL L 155, 19.6.2018., str. 1.).
      
      
         
            PRILOG
            DIO 1.
            
               Obrazac zdravstvenog certifikata za uvoz pasa, mačaka i pitomih vretica u Uniju
            
            Tekst slike
            
               ZEMLJA:
               Veterinarski certifikat za EU
               Dio I.: Podaci o otpremljenoj pošiljci
               I.1. Pošiljatelj
               Ime
               Adresa
               Zemlja
               Telefon
               I.2. Referentni broj certifikata
               I.2.a.
               I.3. Središnje nadležno tijelo
               I.4. Lokalno nadležno tijelo
               I.5. Primatelj
               Ime
               Adresa
               Zemlja
               Telefon
               I.6.
               I.7. Matična zemlja
               Oznaka ISO
               I.8.
               I.9. Zemlja odredišta
               Oznaka ISO
               I.10. Regija odredišta
               Oznaka
               I.11. Mjesto podrijetla
               Ime Homologacijski broj
               Adresa
               Ime Homologacijski broj
               Adresa
               Ime Homologacijski broj
               Adresa
               I.12. Mjesto odredišta
               Ime Homologacijski broj
               Adresa
               I.13. Mjesto utovara
               I.14. Datum otpreme
               I.15. Prijevozno sredstvo
               Zrakoplov Plovilo Željeznički vagon
               Cestovno vozilo Ostalo
               Identifikacija
               Upućivanje na dokumente
               I.16. GIP ulaska u EU
               I.17.
               I.18. Opis proizvoda
               I.19. Oznaka robe (oznaka HS)
               010619
               I.20. Količina
               I.21.
               I.22. Broj pakiranja
               I.23. Pečat/br. spremnika
               I.24.
            
            Tekst slike
            
               I.25. Roba je certificirana za:
               Drugo Kućni ljubimci Ovlaštena tijela
               I.26.
               I.27. Za uvoz ili ulazak u EU
               I.28. Identifikacija robe
               Vrsta
               (znanstveni naziv)
               Sustav identifikacije
               Identifikacijski broj
               Datum rođenja
               [dd. mm. gggg.]
            
            Tekst slike
            
               ZEMLJA
               Uvoz pasa, mačaka i pitomih vretica u Uniju
               II. Podaci o zdravstvenom stanju
               II.a. Referentni broj certifikata
               II.b.
               Dio II.: Ovjeravanje
               Ja, u nastavku potpisani službeni veterinar iz (upisati ime treće zemlje) potvrđujem da životinje opisane u rubrici I.28.:
               II.1. potječu s gospodarstava ili iz poduzeća opisanih u rubrici I.11., koja je registriralo nadležno tijelo i koja ne podliježu ni jednoj zabrani uvedenoj na temelju zdravstvenog stanja životinja, gdje se životinje pregledavaju redovito i koja udovoljavaju zahtjevima kojima se osigurava dobrobit uzgajanih životinja;
               II.2. nisu pokazivale znakove bolesti i bile su sposobne za predviđeni prijevoz u trenutku kada ih je pregledao veterinar kojeg je ovlastilo nadležno tijelo unutar 48 sati prije vremena otpreme;
               (1) ili [II.3. namijenjene su tijelu, institutu ili centru opisanima u rubrici I.12. i odobrene u skladu s Prilogom C Direktivi Vijeća 92/65/EEZ te dolaze iz državnog područja ili treće zemlje s popisa u Prilogu II. Provedbenoj uredbi Komisije (EU) br. 577/2013.]
               (1) ili [II.3. bile su stare najmanje 12 tjedana u trenutku cijepljenja protiv bjesnoće i prošao je najmanje 21 dan od primarnog cijepljenja protiv bjesnoće (2) provedenog u skladu sa zahtjevima valjanosti iz Priloga III. Uredbi (EU) br. 576/2013 Europskog parlamenta i Vijeća, a sva su ponovljena cijepljenja provedena unutar razdoblja valjanosti prethodnog cijepljenja (3), i
               (1) ili [dolaze iz državnog područja ili treće zemlje ili je predviđen njihov prolaz kroz područje ili treću zemlju s popisa u Prilogu II. Provedbenoj uredbi Komisije (EU) br. 577/2013, a pojedinosti o trenutačnom cijepljenju protiv bjesnoće navedene su u stupcima od 1. do 7. u tablici u nastavku;]
               (1) ili [dolaze iz državnog područja ili treće zemlje ili je predviđen njihov prolaz kroz područje ili treću zemlju s popisa u dijelu 1. Priloga II. Uredbi Komisije (EU) br. 206/2010 ili navedenih bez vremenskog ograničenja u Prilogu I. Provedbenoj uredbi Komisije (EU) 2018/659, i
               — pojedinosti o trenutačnom cijepljenju protiv bjesnoće navedene su u stupcima od 1. do 7. u tablici u nastavku, i
               — test titracije protutijela protiv bjesnoće (4), proveden na uzorku krvi koji je uzeo veterinar kojeg je ovlastilo nadležno tijelo najmanje 30 dana nakon prethodnog cijepljenja i najmanje tri mjeseca prije datuma izdavanja ovog certifikata, pokazao je titar protutijela jednak 0,5 IU/ml ili veći (5) i sva su ponovljena cijepljenja provedena unutar razdoblja valjanosti prethodnog cijepljenja, a datum uzorkovanja za ispitivanje imunološkog odgovora naveden je u stupcu 8. u tablici u nastavku:]
               Transponder ili tetovaža
               Datum cijepljenja [dd. mm. gggg.]
               Naziv i proizvođač cjepiva
               Broj serije
               Valjanost cjepiva
               Datum uzimanja uzorka krvi[dd. mm. gggg.]
               Alfanumerička oznaka životinje
               Datum ugradnje i/ili očitanja (6) [dd. mm. gggg.]
               Od[dd. mm. gggg.]
               do[dd. mm. gggg.]
               1
               2
               3
               4
               5
               6
               7
               8
               (1) ili [II.4. u pošiljci su psi namijenjeni državi članici s popisa u Prilogu Provedbenoj uredbi Komisije (EU) 2018/878 i tretirani su protiv Echinococcus multilocularis, a pojedinosti tretiranja koje je obavio veterinar u skladu s člankom 6. Delegirane uredbe Komisije (EU) 2018/772 (7) (8) navedene su u tablici u nastavku:
            
            Tekst slike
            
               ZEMLJA
               Uvoz pasa, mačaka i pitomih vretica u Uniju
               II. Podaci o zdravstvenom stanju
               II.a. Referentni broj certifikata
               II.b.
               Alfanumerička oznaka transpondera ili tetovaže psa
               Tretiranje protiv ehinokokoze
               Veterinar zadužen za cijepljenje
               Naziv proizvođač proizvoda
               Datum [dd. mm. gggg.] i vrijeme tretiranja [00:00]
               Ime, tiskanim slovima, pečat i potpis
               ]
               (1) ili [II.4. psi u pošiljci koji nisu bili tretirani protiv Echinococcus multilocularis.]
               Napomene
               Ovaj certifikat vrijedi 10 dana od datuma kada ga je izdao službeni veterinar. U slučaju brodskog prijevoza razdoblje od 10 dana produljuje se za dodatno razdoblje koje odgovora trajanju putovanja brodom.
               Dio I.:
               Rubrika I.11.: Mjesto podrijetla: naziv i adresa objekta otpreme. Navesti broj odobrenja ili registracijski broj.
               Polje I.12.: Mjesto odredišta: obvezno u slučaju kada su životinje namijenjene tijelu, institutu ili centru odobrenima u skladu s Prilogom C Uredbi Vijeća 92/65/EEZ.
               Polje I.25.: Roba je certificirana za: navedite:
               — „Kućni ljubimci” ako se psi (Canis lupus familiaris), mačke (Felis silvestris catus) ili pitome vretice (Mustela putorius furo) premještaju u skladu s člankom 5. stavkom 4. Uredbe (EU) br. 576/2013 Europskog parlamenta i Vijeća;
               — „Odobrena tijela” ako se psi, mačke ili pitome vretice premještaju u skladu s člankom 13. Direktive Vijeća 92/65/EEZ u ovlašteno tijelo, institut ili centar kako je definirano u članku 2. točki (c) te direktive;
               — „ostalo” ako se psi, mačke ili pitome vretice premještaju u skladu s člankom 10. Direktive Vijeća 92/65/EEZ.
               Polje I.28.: Način identifikacije: odaberite transponder ili tetovažu.
               Identifikacijski broj: navedite alfanumeričku oznaku transpondera ili tetovaže.
               Dio II.:
               (1) Odaberite prema potrebi.
               (2) Svako ponovljeno cijepljenje smatra se primarnim cijepljenjem ako nije obavljeno unutar razdoblja valjanosti prethodnog cijepljenja.
               (3) Certifikatu je potrebno priložiti ovjerenu presliku s podacima o identifikaciji i cijepljenju životinja.
               (4) Test titracije protutijela na bjesnoću iz točke II.3.:
               — mora se provesti na uzorku koji je uzeo veterinar kojeg je ovlastilo nadležno tijelo najmanje 30 dana nakon datuma cijepljenja te tri mjeseca prije datuma uvoza;
               — mora rezultirati titrom neutralizirajućih protutijela protiv virusa bjesnoće u serumu od najmanje 0,5 IU/ml;
            
            Tekst slike
            
               ZEMLJA
               Uvoz pasa, mačaka i pitomih vretica u Uniju
               II. Podaci o zdravstvenom stanju
               II.a. Referentni broj certifikata
               II.b.
               — mora se obaviti u laboratoriju odobrenom u skladu s člankom 3. Odluke Vijeća 2000/258/EZ (popis odobrenih laboratorija dostupan je na http://ec.europa.eu/food/animals/pet-movement/approved-labs_en);
               — nije ga potrebno ponavljati kod životinje kod koje je prethodni test dao zadovoljavajuće rezultate, a bila je ponovno cijepljena unutar razdoblja valjanosti prethodnog cijepljenja.
               Certifikatu je potrebno priložiti ovjerenu presliku službenog izvješća o rezultatima testa na protutijela bjesnoće iz točke II.3. koju je izdao odobreni laboratorij.
               (5) Potvrđivanjem tog rezultata službeni veterinar jamči da je provjerio što je bolje mogao, a kada je to potrebno i stupanjem u kontakt s laboratorijem navedenim u izvješću, autentičnost laboratorijskog izvješća o rezultatima testa titracije protutijela na bjesnoću iz točke II.3.
               (6) U vezi s bilješkom (3), označivanje navedenih životinja ugradnjom transpondera ili jasno čitljivom tetovažom unesenom prije 3. srpnja 2011. potrebno je provjeriti prije unošenja u ovaj certifikat i uvijek prije svakog cijepljenja ili, ako je primjenjivo, testiranja provedenog na tim životinjama.
               (7) Tretiranje protiv Echinococcus multilocularis iz točke II.4. mora:
               — obaviti veterinar u roku od najviše 120 sati, a najmanje 24 sata prije predviđenog vremena ulaska pasa u neku od država članica ili njihovih dijelova s popisa u Prilogu Provedbenoj uredbi Komisije (EU) 2018/878;
               — se obaviti odobrenim lijekom koji sadržava odgovarajuću dozu prazikvantela ili farmakološki aktivnih tvari koje same ili u kombinaciji dokazano smanjuju broj zrelih i nezrelih crijevnih oblika nametnika Echinococcus multilocularis u domaćinu.
               (8) Tablica iz točke II.4. mora se upotrijebiti za dokumentiranje pojedinosti daljnjeg tretiranja ako je ono obavljeno nakon datuma potpisivanja certifikata i prije predviđenog vremena ulaska u neku od država članica ili njihovih dijelova s popisa u Prilogu Provedbenoj uredbi Komisije (EU) 2018/878.
               Službeni veterinar
               Ime (velikim tiskanim slovima): Stručna kvalifikacija i titula:
               Datum: Potpis:
               Pečat:
            
            DIO 2.
            
               Pojašnjenja za ispunjavanje zdravstvenog certifikata za životinje
            
            
                        (a)
                     
                     
                        Ako se u certifikatu navodi da se neke izjave zadržavaju kao odgovarajuće, izjave koje nisu relevantne mogu se prekrižiti, a parafira ih osoba službeno ovlaštena za certificiranje te na njih stavlja pečat ili se u cijelosti mogu izbrisati iz certifikata.
                     
                  
                        (b)
                     
                     
                        Izvornik svakog certifikata sastoji se od jednog lista papira ili, ako je potrebno više teksta, mora biti u takvom obliku da svi potrebni listovi budu spojeni u jednu nedjeljivu cjelinu.
                     
                  
                        (c)
                     
                     
                        Certifikat mora biti sastavljen barem na jednom od službenih jezika države članice granične inspekcijske postaje na kojoj se pošiljka uvozi u Uniju i na jeziku odredišne države članice. Međutim, te države članice mogu odobriti da se certifikat sastavi na službenom jeziku/jezicima druge države članice te da se uz njega priloži, ako je potrebno, službeni prijevod.
                     
                  
                        (d)
                     
                     
                        Ako su zbog identifikacije predmeta pošiljke (stupac u točki I.28. obrasca zdravstvenog certifikata za životinje) certifikatu priloženi dodatni listovi papira ili popratna dokumentacija, oni se smatraju sastavnim dijelom originala certifikata kada ih je potpisao i pečatirao službeni veterinar na svakoj stranici.
                     
                  
                        (e)
                     
                     
                        Kada se certifikat, uključujući dodatne stranice ili dokumente iz točke (d), sastoji od više od jedne stranice, svaka stranica mora biti na dnu numerirana (broj stranice od ukupnog broja stranica), a na vrhu se mora nalaziti referentni broj certifikata koji dodjeljuje nadležno tijelo.
                     
                  
                        (f)
                     
                     
                        Original certifikata treba ispuniti i potpisati službeni veterinar zemlje izvoznice ili treće zemlje. Nadležno tijelo zemlje izvoznice ili treće zemlje mora osigurati primjenu istih pravila i načela certificiranja istovrijedna onima propisanima u Direktivi 96/93/EZ.
                     
                  
                        (g)
                     
                     
                        Boja potpisa mora se razlikovati od boje tiska. To se primjenjuje i na pečate, osim reljefnog i vodenog žiga.
                     
                  
                        (h)
                     
                     
                        Referentni broj ovog certifikata u rubrikama I.2. i II.a treba izdati nadležno tijelo zemlje izvoznice ili treće zemlje.